Document ID: 32003R0877

Komisijas Regula (EK) Nr. 877/2003
(2003. gada 21. maijs)
par pagaidu atļauju lietot barībā skābuma regulētāju benzoskābi
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 3. pantu un 9.e panta 1. punktu,
tā kā:
(1) Direktīva 70/524/EEK nosaka, ka piedevas nedrīkst laist apritē, ja Kopiena nav devusi atļauju.
(2) Attiecībā uz Direktīvas 70/524/EEK C pielikuma II daļā minētām piedevām, tostarp skābuma regulētājiem, pagaidu atļauju lietot barībā jaunu piedevu var dot, ja ir izpildīti minētās direktīvas nosacījumi un ja, ņemot vērā pieejamos rezultātus, ir pamatoti pieņemt, ka tad, ja šo piedevu lietos dzīvnieku ēdināšanai, tā iedarbosies vienā no 2. panta a) punktā minētajiem veidiem. Šādas pagaidu atļaujas var dot uz laiku, kas nepārsniedz četrus gadus.
(3) Iesniegtā atļaujas pieteikuma novērtējums attiecībā uz skābuma regulētāju benzoskābi rāda, ka Direktīvas 70/524/EEK nosacījumi ir izpildīti.
(4) Attiecībā uz skābuma regulētāju benzoskābi tādēļ var dot pagaidu atļauju uz četriem gadiem.
(5) Dzīvnieku ēdināšanas zinātniskā komiteja ir sniegusi labvēlīgu atzinumu, izvirzot dažus nosacījumus par skābuma regulētāju grupas preparāta drošumu attiecībā uz gaļas cūkām.
(6) Pieteikuma novērtējums rāda, ka vajadzīgas zināmas procedūras, lai aizsargātu darba ņēmējus no piedevas benzoskābes iedarbības. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [3].
(7) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Piedevu benzoskābe, kas pieder pie skābuma regulētāju grupas un ir minēta pielikumā, atļauj izmantot lopbarībā ar pielikumā iekļautajiem nosacījumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 21. maijā

Labels: 4
9
17
6